Duplaannyit költenek a magyarok alkoholra és dohányra, mint az EU-átlag, ruhára viszont jóval kevesebbet.

Az összes pénzük kétszer akkora részét költik a magyarok alkoholra, dohánytermékekre és narkotikumokra, mint az EU-átlag. A G7 vette észre az Eurostat összesítésében: narkotikumokra arányaiban a második legtöbbet költik a magyarok a 28 EU-tagállam lakói közül, dohányra pedig a harmadik legtöbbet.

Két olyan kategória is van, amelyre a fizetésükhöz képest a magyarok szánják a legtöbbet az egész EU-ban: a prostitúció és a nem alkoholos italok.

A magyarok pénzének legnagyobb része, közel ötöde a lakhatásra megy el, az összes kiadás majdnem felét ez, valamint az étkezés és a közlekedés teszi ki. Ruhára és lakbérre így is kevesebbet költünk arányaiban, mint az EU-átlag.